Københavns Adresseavis, 1793-07-30
15.) Politie=Retten skal herefter paakiende de Sager, som dertil indklages, formedelst første Gang forøvede simple Tyverier, naar samme enten tilstaaes af den Skyldige, eller Sagen er af den Beskaffenhed, at ingen vidtløftig Undersøgelse udkræves, for at tilveiebringe det fornødne Beviis. Men, dersom den Paagieldende tiltales, formedelst igientagen Forbrydelse af dette Slags, bør han dømmes af Hof= og Stads=Retten, og den over ham ved Politie=Retten afsagte Tyvsdom da komme i Betragtning til Straffens Skierpelse, i Overeensstemmelse med den 25. af Forordningen under 20 Februarii 1789. 16.) Politiemmesteren skal herefter, ligesom hidintil ene vedblive at bestyre, foranstalte og udføre alle de Deele af Politievæsenet, som ikke egentligen vedkomme Rettergangen. J Særdeleshed bør han omhyggeligen vaage over alt det, som hører til den almindelige Roligheds og Sikkerheds Haandthævelse, og den offentlige Beqvemmeligheds Befordring, saasom: at afværge Opløb, hemme Betlerie, være behielpelig til, ved Jldebrand, at skaffe Vand, og forebygge Uorden, samt at betrygge imod Tyverier, m.v.; paasee, at Vægterne efterkomme deres Pligter; at Gadernes Brolægning og Reenlighed vedligeholdes, at Lygterne til de bestemte Tider, ere tændte; at Vandvæsenet er i god Stand; at alle Vedkommende ere forsynede med de befalede Forraad af Levnetsmidler, at de Fødevarer, som falholdes, ikke ere bedærvede; med et Ord: han skal ene forestaae det extrajudiciale og alt det, som kan henregnes til Polities udførende Myndighed, af hvad Navn det end maatte være. J øvrigt bør han ogsaa vedblive at have Sæde i de Directioner, Commissioner og Sessioner, hvori han, enten ved almindelige Anordninger eller særdeles befalinger, er beskikket og udnævnt til at være Medlem. 17.) Paa det at ingen, i Tilfælde af Forgribelse eller Opsætsighed imod Politiemmester og de ham underordnede Betiente, skal kunne undskylde sig med Uvidenhed, bør disse herefter, naar de udøve deres Embeds=Pligter paa Gaden (for Exempel: ved Opløb, Jldebrand, eller deslige) bære en vis Uniform, som, ved Plakat fra Politie=Kammeret, skal blive nærmere bekiendtgjort, men, naar de giøre Forretninger i Husene (saasom: Jnqvisitioner og deslige) er det ikke fornødent, at de bruge denne Klædedragt; efterdi det sædvanlige Politie=Tegn, kan være tilstrækkeligt til, ved saadan Leilighed, at forskaffe dem den vedbørlige Agtelse. 18) Ligesom Politiet, i ethvert Tilfælde, skal handle med Overlæg og Sindighed, og ei, uden Nødvendighed anvende Magt eller voldsomme Tvangsmidler; saa ville Vi og paa det kraftigste have Politiemesters Embeds Værdighed og Myndighed holdt i vedbørlig Agt; Tilden Ende befale Vi allernaadigst, at, naar Uorden eller strafværdigt Opløb maatte forefalde, skal Politiemester først, baade selv og ved sine Betiente, i Vort Navn, advare de Tilstædeværende, at forføie sig derfra, saafremt de ville være anseete som roelige Borgere og gode Undersaatter; Men dersom disse Formaninger blive frugtesløse, maae Politiet bruge Magten, for at tilveiebringe Lydighed og Orden; Og dersom nogen skulle være saa dristig at modsætte sig bemeldte Rettens=Betiente, eller forgribe sig paa dem, da skal den Skyldige, uden Skaansel, dømmes til Arbeide i Rasphuset eller Slaveriet, fra 6 Maaneder til 6 Aar, i Forhold af Sagens Omstændigheder og Forbrydelsens Grad; Hvorefter de Vedkommende sig allerunderdanigst have at rette. Givet paa Vort Slot Frederichsberg den 5 Julii 1793. Under Vor Haand og Signet. Christian Rex. (L. S.)A. P. v. Bernstorff. Schow. Colbiørnsen. Reiersen.